Vu de 18 km Weg uf em Hotter sin nurme 1 km asphaltiert. Saderlach litt an de Chraisstroß (Drum județean) DJxa0682 un an de Aisebahnschtrecki Neu-Arad – Groß-Sankt-Nikolaus, die in de Johre 1909 un 1910 boue wore isch. Am 23. November 1910 demorge um e zähni het de eerscht Zug vu Arad in Saderlach aaghalte. Hitt bruucht de Zug (Regiotrans 215) vu Arad uus rund 20 min un fahrt fimpf bis sechs Mol am Tag (Stand Oktober 2017). De näächscht Flughafe, de Aeroportul Internațional Arad (International Arad International Airport), isch ain Frachtflughafe, de zurzitt kchain Passaschiertransport aabietet.